== Baggrund ==
Robespierre var ældste barn af en [[sagfører]]. Han blev født kun fire måneder efter sine forældres [[bryllup]], og senere kom der søskende: Charlotte, Henriette og Augustin. Robespierre var kun seks år, da hans mor døde som 29-årig ved fødslen af sit femte barn. Han mistede også sin far, der forlod børnene. Som Charlotte forklarede, kunne hendes bror aldrig senere nævne sin mor uden at få tårer i øjnene. I modsætning til de fleste franske revolutionsledere voksede han op i små kår. Børnene blev opfostret af morens forældre, og han og Augustin gik i fattigskolen i Arras. Som 11-årig vandt Robespierre et [[stipendium]] til en eliteskole i Paris, ''Louis-le-Grand College'', hvor han lærte at beundre den [[romerske republik]] og skikkelser som [[Cato den Ældre]] og [[Cicero]]. Han mistede også sin tiltro til [[romerkirken|katolicisme]] og beundrede [[Jean-Jacques Rousseau]]. En anden elev, der også blev revolutionær, var [[Camille Desmoulins]].
Robespierre var dygtig og blev i [[1775]] udvalgt til at fremføre en officiel tilegnelse på [[latin]] som velkomst på skolen ved [[Ludvig 16.]] og [[Marie Antoinette]]s hjemrejse fra kroningen i [[Rheims]]. Kongeparret var forsinket, tvang forsamlingen til at stå og vente i timevis i piskende regn, blev selv siddende i vognen under hele ceremonien, og brød op uden et ord eller så meget som et nik.<ref name="autogeneret1">[https://www.historytoday.com/archive/birth-robespierre The Birth of Robespierre | History Today<!-- Botgenereret titel -->]</ref>
 
Robespierre udmærkede sig i [[filosofi]] og [[jura]],<ref>[https://www.britannica.com/biography/Maximilien-Robespierre Maximilien Robespierre | Biography, Facts, & Execution | Britannica<!-- Botgenereret titel -->]</ref> og efter eksamen i [[1781]] vendte han tilbage til Arras som sagfører, mens søsteren Charlotte førte hus for ham. Han giftede sig aldrig, skønt han kurtiserede flere deriblandt Éléonore Duplay, ældste datter af den møbelsnedker, han logerede hos i Paris i 1790'erne. Duplay blev efter hans død kaldt "enken Robespierre"; hendes grav kan stadig ses i Paris.<ref>[https://www.findagrave.com/memorial/35725224/marie_l_onore-duplay Marie-Éléonore “Cornélie” Duplay (1768-1832) - Find A Grave Memorial<!-- Botgenereret titel -->]</ref> Robespierre var med i flere foreninger og fremstår som venligere og mere omgængelig end han senere blev, skønt søsteren fremholdt, at han var dybt reserveret. Hans vane med at repræsentere fattige klienter mod velstående vakte overklassens modvilje, og han gjorde ingen hemmelighed af at være optaget af retfærdighed og lighed.<ref name="autogeneret1" />
 
== Noter ==
{{Reflist|2}}
Historie Kriminalitet